Միւս կողմէ, Բակօ Սահակեան Յունիս 4ին խորհրդակցութիւն ունեցաւ կառավարութեան անդամներուն եւ պետական այլ մարմիններու ղեկավարներուն հետ: Քննարկուեցաւ երկրին մէջ ստեղծուած ներքաղաքական իրավիճակը: Ան ընդգծեց, որ մեր երկրին մէջ անընդունելի՛ են նման միջադէպեր, ինչպէս նաեւ՝ անոնց քաղաքականացումը եւ տարբեր ձեւի շահարկումները, որոնք յղի են հասարակութիւնը պառակտելու վտանգով: Անոր խօսքով՝ իշխանութիւնները եւ պետական կառավարման օղակները պարտաւոր են ցուցաբերել պատասխանատուութեան առաւելագոյն աստիճան՝ առկայ խնդիրները լուծելու համար, այս ուղղութեամբ իրականացնելով սկզբունքային, հետեւողական ու քրտնաջան աշխատանք: